**Magyar Labdarúgó Szövetség**



**Női felnőtt Futsal Magyar Kupa**

**Versenykiírása**

**2019 – 2020.**

|  |  |
| --- | --- |
| **Határozat szám** | **ELN-94/2018 (12.04.)** |
| **Jóváhagyás** | **2018.12.04.** |
| **Hatálybalépés** | **2019.07.01.** |
| **Érvényesség** | **2020.06.30.** |
| **Utolsó módosítás** |  |
| **Verziószám** | **1/2019-2020** |

Tartalom

[1. A kupa szervezője és rendezője, a kupa típusa és hivatalos neve 3](#_Toc527716182)

[2. A kupa célja 3](#_Toc527716183)

[3. A kupa nevezési és részvételi feltételei 3](#_Toc527716184)

[4. A kupa nevezési eljárása során betartandó határidők 4](#_Toc527716185)

[5. A kupa résztvevői és létszáma 4](#_Toc527716186)

[6. A kupa rendszere 5](#_Toc527716187)

[7. A kupa időrendje 6](#_Toc527716188)

[8. A kupa díjazása 6](#_Toc527716189)

[9. Játékvezetői díj megállapítása 6](#_Toc527716190)

[10. A kupa költségei 7](#_Toc527716191)

[11. Játékjogosultság 7](#_Toc527716192)

[12. A labdarúgó felszerelése 7](#_Toc527716193)

[13. Létesítmény és játéktér 8](#_Toc527716194)

[14. Vagyon értékű jogok, marketing (reklám), média 8](#_Toc527716195)

[15. Egyéb rendelkezések 8](#_Toc527716196)

[16. Záró rendelkezések 10](#_Toc527716197)

#### A kupa szervezője és rendezője, a kupa típusa és hivatalos neve

##### A Női Futsal Magyar Kupát a Magyar Labdarúgó Szövetség (továbbiakban: MLSZ) írja ki, szervezi és működteti.

##### A 2019-2020. évi Női Futsal Magyar Kupa (továbbiakban: kupa) vegyes (nyílt) rendszerű verseny.

#### A kupa célja

##### A futsal csapatok részére országos jellegű, kuparendszerű versenysorozat biztosítása.

##### Magasabb és alacsonyabb osztályú csapatok versenyrendszerű találkozásának elősegítése

##### A kupában résztvevő csapatok teljesítmény sorrendjének objektív megállapítása.

##### A Fair Play elv érvényre juttatása, és a Fair Play magatartásforma népszerűsítése.

#### A kupa nevezési és részvételi feltételei

##### A kupába indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. A nevezési díj összege: 10.000,- Ft, melyet a nevezés határidejéig az MLSZ számlájára utal át, vagy fizet meg.

##### A sportszervezet írásban nyilatkozik arról, hogy az MLSZ valamennyi szabályzatát és rendelkezését elfogadja, mely nyilatkozatot a nevezés határidejéig az MLSZ felé benyújt.

##### A sportszervezet írásban nyilatkozik arról, hogy mindent elkövet annak érdekében, hogy sportvezetői, sportszakemberei és igazolt játékosai sem közvetve, sem közvetlenül ne vegyenek részt a magyar labdarúgás bármely szintjét érintő fogadási játékban, mely nyilatkozatot a nevezés határidejéig az MLSZ felé benyújt.

##### A sportszervezet írásban nyilatkozik, hogy az MLSZ-szel, vagy a Megyei-Budapesti Szervezeti Egységekkel van-e folyamatban polgári peres eljárása, mely nyilatkozatot a nevezés határidejéig az MLSZ felé benyújt.

##### További vitás ügyeiben az MLSZ Alapszabály 10.§ (1) bekezdés j. és (2)

##### bekezdés i. pontjaiban foglaltak szerint jár el.

##### Nincs 90 napnál régebbi, lejárt köztartozása, amit a nevezéskor hivatalos igazolások eredeti példányainak benyújtásával tanúsít, melyeket az Integrált Futball Alkalmazásban (IFA) a sportszervezet felületén lévő sportszervezeti dokumentációkhoz kell feltölteni (NAV, önkormányzat-helyi iparűzési adó).

##### Csak változás esetén kell az Integrált Futball Alkalmazásban (IFA) a sportszervezet felületén lévő sportszervezeti dokumentációkhoz feltölteni (vagy ha még nem lett feltöltve)!

##### alapszabály (bejegyzett képviselő által hitelesített másolat);

##### bírósági végzés (bejegyzett képviselő által hitelesített másolat);

##### bejegyzett képviselő közjegyző által hitelesített aláírási címpéldánya (másolat);

##### sportszervezet bejegyzéséről szóló társadalmi szervezet kivonata (bejegyzett képviselő által hitelesített másolat);

#### A kupa nevezési eljárása során betartandó határidők

##### A nevezési dokumentáció, valamint mellékleteinek az MLSZ informatikai rendszerébe (IFA, e-Nevezés) történő feltöltésének határideje: **2019. július 22. (hétfő) 12.00 óra**. A dokumentumokat az MLSZ mindenkori ügyviteli rendszerébe kell benyújtani azzal, hogy kizárólag a jelzett időpontig beérkezett és az MLSZ által igazolt dokumentumok érvényesek.

##### Az MLSZ Versenybizottsága a beérkezett nevezési dokumentáció feldolgozása után az érintett sportszervezet(ek)et szükség szerint hiánypótlásra szólítja fel.

##### A hiánypótlás határideje: 2019. július 29. (hétfő) 12.00 óra

##### A nevezés és hiánypótlás során benyújtott dokumentumok feldolgozása folyamatos, végső határideje: 2019. augusztus 5. (hétfő)

##### A B) pontban foglalt határidőt követően az MLSZ Versenybizottsága folyamatosan hozza a nevezéssel kapcsolatos elsőfokú határozatait és értesíti arról a sportszervezeteket.

##### Az elsőfokú határozatokkal szembeni fellebbezés benyújtásának határideje: 2019. augusztus 12. (hétfő) 12.00 óra

##### A benyújtott fellebbezések MLSZ Fellebbviteli Bizottsága általi elbírálásának határideje: 2019. augusztus 15. (csütörtök)

##### A fellebbviteli eljárás során a Fellebbviteli Bizottság kizárólag a B) pontban foglalt hiánypótlási határidőt megelőzően benyújtott dokumentumokat veszi figyelembe.

|  |  |
| --- | --- |
| **Eljárási lépések** | **Határidők** |
| Nevezés | 2019. július 22. (hétfő) 12.00 óra |
| Hiánypótlás | 2019. július 29. (hétfő) 12.00 óra |
| Nevezés és hiánypótlás feldolgozása | folyamatos; végső határidő:  2019. augusztus 5. (hétfő) |
| Versenybizottság I. fokú határozata | Folyamatos |
| Fellebbezés | 2019. augusztus 12. (hétfő) 12.00 óra |
| Fellebbviteli Bizottság II. fokú határozata | 2019. augusztus 15. (csütörtök) |

#### A kupa résztvevői és létszáma

1. A kupában a 2019-2020. évi női felnőtt futsal NB I-ben és Női felnőtt futsal NB II-ben szereplő sportszervezetek részvétele kötelező.
2. A kupába minden sportszervezet benevezhet, aki elfogadja és teljesíti a nevezési feltételeket.
3. A kupában minden sportszervezet csak egy csapatával vehet részt.

#### A kupa rendszere

1. A kupa egyenes kiesési rendszerben kerül lebonyolításra.
2. A legjobb 8 csapat kialakulásáig a lebonyolítás szabályai:
   1. Egy mérkőzésen dől el a továbbjutás.
   2. A párosítások kialakításánál a Versenybizottság a legjobb 8 csapat kialakulásáig sorsolási csoportokat képezhet, és a csoportokon belül alakíthatja ki a párosítást, valamint a Futsal Magyar Kupa előző évi eredményei alapján az első fordulóban kiemeléseket végezhet.
   3. A 2019-2020. évi bajnokságok különböző osztályaiban szereplő sportszervezetek mérkőzésén az alacsonyabb osztályú csapat a pályaválasztó. Amennyiben a rendes játékidőben döntetlen az eredmény, akkor az alacsonyabb osztályú bajnokságban szereplő sportszervezet csapata a továbbjutó.
   4. A 2019-2020. évi bajnokságok azonos osztályában szereplő sportszervezetek mérkőzésén, amennyiben a rendes játékidőben döntetlen az eredmény, akkor 2 x 5 perces hosszabbítás következik. Ha a hosszabbítás után is döntetlen az eredmény, akkor a továbbjutás a büntető pontról végzett rúgásokkal (3-3) dől el a futsal játékszabályainak rendelkezései szerint.
3. A negyeddöntő lebonyolításának szabályai:
   1. Két mérkőzésen dől el a továbbjutás.
   2. Első alkalommal mindig az a csapat a pályaválasztó, amelyet a sorsolásnál először húznak ki.
   3. A továbbjutás – függetlenül a csapatok osztályba sorolásától – az alábbiak szerint történik:

a) Az a csapat, amelyik mindkét mérkőzést megnyeri, vagy győzelem és döntetlen eredményeket ér el, vagy egy győzelem és egy vereség esetén pozitív a gólkülönbsége, illetve azonos gólkülönbség esetén idegenben több gólt szerzett, jut tovább.

b) A két mérkőzés rendes játékideje után azonos pontszám és ugyanazon mérkőzés-eredmény esetén a második mérkőzést követően 2 x 5 perces hosszabbítás következik. Amennyiben a hosszabbításban mindkét sportszervezet azonos számú gólt ér el, a továbbjutást az idegenben szereplő csapat szerzi meg, mivel az idegenben elért gólok döntetlen eredmény esetén, duplán számítanak.

c) Amennyiben a hosszabbításban nem esik gól, akkor a továbbjutás a büntetőpontról végzett (3-3) rúgásokkal dől el a Futsal Játékszabályainak rendelkezései szerint.

1. Az elődöntő és a döntő (final four) lebonyolításának szabályai:
   1. Az elődöntőben és a döntőben egy mérkőzésen dől el a továbbjutó, ill. kupa sorsa.
   2. Amelyik csapat több gólt ér el az a továbbjutó, ill. a kupagyőztes.
   3. Amennyiben döntetlen eredmény születik a találkozón, akkor 2 x 5 perces hosszabbítás következik.
   4. Amennyiben a hosszabbítás végén sem dönthető el a továbbjutó, ill. a kupa sorsa, akkor a büntető pontról végzett rúgásokkal (3-3) dől el, a futsal játékszabályainak rendelkezései szerint.
2. Az elődöntőket és a döntőt a Magyar Labdarúgó Szövetség rendezi. Az elődöntők és a döntő – lehetőség szerint – ugyanazon helyszínen kerül megrendezésre, két egymást követő napon. A döntő színhelyét a Magyar Labdarúgó Szövetség Versenybizottsága jelöli ki.
3. A pontos menetrend a nevezések lezárulásával, a sorsolás alkalmával kerül meghatározásra.

#### A kupa időrendje

##### A kupa hivatalos játéknapjai: **szombat és vasárnap.**

##### Az elődöntők és a döntő hivatalos játéknapjai: **péntek, szombat, vasárnap.**

##### A Női Futsal Magyar Kupa fordulóinak időpontját a 2019-2020. évi MLSZ Felnőtt Futsal Bajnokságok és Kupák Versenynaptára tartalmazza.

##### A kupamérkőzéseket a Versenybizottság által meghatározott játéknapokon és időpontban kell rendezni. Ettől eltérni csak a Versenybizottság engedélyével lehet.

##### A Versenybizottság indokolt esetben a kupamérkőzések napját, pontos kezdési időpontját megváltoztathatja.

#### A kupa díjazása

##### Az MLSZ a kupa győztesét vándorkupa átadásával díjazza. A kupa nyertese a vándorkupát egy évig őrzi, és a nevét a kupára rávéseti.

##### A kupában 1-2. helyezést elért csapatokat serleggel jutalmazza, valamint a vezetőket és a játékosokat éremdíjazásban részesíti:

1. helyezett 25 db aranyozott érem

2. helyezett 25 db ezüstözött érem

##### A versenykiírásban meghatározott éremmennyiségen felül további érmek nem készülnek.

#### Játékvezetői díj megállapítása

##### A kupa valamennyi mérkőzésén a pályaválasztó csapat osztályára megállapított játékvezetői, illetve időmérői díjat kell fizetni.

##### A 2019-2020. bajnoki évben azonos osztályban játszó csapatok mérkőzésén az osztályra megállapított játékvezetői, illetve időmérői díjat kell fizetni.

#### A kupa költségei

##### Az egyes mérkőzések rendezési költségeit a pályaválasztó sportszervezetek fizetik. Az elődöntő és a döntő (final four) rendezési költségeit az MLSZ fizeti.

##### A vendégcsapatokat részvételük kiadásai (utazás, étkezés, szállás, stb.), valamint a csapatot elkísérő szurkolók mellett közreműködő saját rendezőiknek költségei terhelik. Az elődöntőn és a döntőn (final four) a csapatokat részvételük kiadásai (utazás, étkezés, szállás, stb.), valamint a csapatokat elkísérő szurkolók mellett közreműködő saját rendezőiknek költségei terhelik.

##### A kupa díjazási költségeit a Magyar Labdarúgó Szövetség fizeti.

##### Az elődöntő és a döntő mérkőzés megrendezésének költségei az MLSZ-t terhelik. Az elődöntő és a döntő mérkőzés bevételei az MLSZ-t illetik.

##### A döntő mérkőzésre az MLSZ a két résztvevő sportszervezetnek 15-15 db jegyet köteles térítésmentesen biztosítani.

#### Játékjogosultság

##### Európai Unió-beli és azzal azonos elbírálású futsal játékosok:

A kupamérkőzéseken a sportszervezet számbeli korlátozás nélkül jogosult azokat a futsal játékosait szerepeltetni, akik az Európai Unió valamely tagállamának állampolgárai, továbbá azon országok állampolgárait, amely országokkal az Európai Unió olyan egyezményes megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkriminációmentes elbírálást biztosít a munkakörülmények tekintetében az Európai Unió egész területén.

##### Egyéb országok futsal játékosai:

Azon országok futsal játékosaiból, akik állampolgárságuk alapján kívül esnek a fenti bekezdésben meghatározott országok körén („egyéb országok”), mérkőzésenként legfeljebb 3 futsal játékos szerepeltethető egy időben.

#### A labdarúgó felszerelése

##### A csapatok kötelesek egységes sportfelszerelésben pályára lépni (mez, nadrág, sportszár). Sípcsontvédő használata kötelező!

##### A futsal játékosok sportfelszerelésükön viselhetik az egyesület címerét, valamint reklámot oly módon, hogy az a számozást és a futsal játékos nevét ne zavarja.

##### Minden esetben a pályaválasztó csapat határozza meg, hogy milyen színű felszerelésben játszik. A sportszervezetek legalább kettő nappal a mérkőzés előtt kötelesek egyeztetni a sportfelszerelések színeit.

##### A futsal játékosok sportfelszerelésén a reklám elhelyezése a sportszervezet hatáskörébe tartozik azzal a kikötéssel, hogy a mez bal karján a kupa névadójának nevét, logóját az MLSZ vonatkozó szerződése szerint (valamennyi csapat, valamennyi játékosa) köteles megjeleníteni.

#### Létesítmény és játéktér

A kupamérkőzéseket az egész bajnoki évben az MLSZ Infrastruktúra Szabályzatának megfelelően a pályaválasztó csapat bajnoki osztályba sorolása szerinti osztályú csarnokban (teremben) kell lebonyolítani, amely csarnoknak az MLSZ hitelesítésével kell rendelkezniük.

#### Vagyon értékű jogok, marketing (reklám), média

##### A kupában résztvevő sportszervezetek vagyoni értékű jogaiból a mérkőzések televíziós, rádiós, valamint egyéb elektronikus-digitális technikákkal (pl. internet) történő közvetítésének, rögzítésének és ezek kereskedelmi célú hasznosításának jogát, valamint a kupában szervezett mérkőzésekkel kapcsolatos online fogadások engedélyezésével kapcsolatos vagyoni értékű jogát illetve a kupa névadó szponzori jogait, a bajnoki év teljes időtartamára (2019. július 1 – 2020. június 30.), az MLSZ magához vonja.

##### A sportszervezetek marketing-, reklám- és média kötelezettségeit, feladatait a Reklám- és Marketing Kézikönyv mindenkor hatályos verziója tartalmazza.

##### A kupa vagyoni értékű jogainak értékesítéséből származó bevétel elosztási szabályzatát az MLSZ Futsal Bizottság javaslata alapján az MLSZ Elnöksége hagyja jóvá.

#### Egyéb rendelkezések

##### A sportszervezet valamennyi sportvezetője, játékosa, edzője köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a futsal sportág és a szponzorok, valamint a média jó hírnevét szolgálja.

##### Nem megengedett a sportszervezetek, illetve képviselőik (pl.: tulajdonos, vezető, a sportszervezettel szerződéses, vagy alkalmazotti viszonyban lévők) részéről a Játékszabályokban (Laws of the Game) és a Fair Play követelményekben (FIFA, UEFA és MLSZ Alapszabályok, illetve Etikai Kódexek) előírtakat megszegve a játékvezetők működését minősítő, értékelő, eltúlzott, elfogult kommunikáció minden formája.

##### Az ellenőrök részére a legjobb helyen kettő szabad helyet kell biztosítani.

##### A teremben – lehetőleg - játékidőmérő órát kell elhelyezni úgy, hogy azt valamennyi játékos láthassa, valamint egy olyan táblát is fel kell szerelni, amely mutatja a halmozott szabálytalanságokat és az eredményt.

##### A televíziós közvetítésre kijelölt mérkőzést az egyesületek kötelesek az MLSZ Versenybizottsága által közvetítésre meghatározott időpontban lejátszani.

##### Legalább 35 perccel a mérkőzés hivatalos kezdési időpontja előtt kötelesek a csapatok a kitölteni az elektronikus versenyjegyzőkönyvet és az igazolásokat leadni a játékvezetőknek.

##### A mérkőzéshez szükséges (a FIFA által előírt) szabályos labdáról a pályaválasztó csapat köteles gondoskodni és köteles 3 db tartalék labdát is biztosítani a mérkőzésekre.

##### A kupában résztvevő sportszervezet kispadon helyet foglaló valamennyi személye részére regisztrációs kártya kiváltása kötelező. Ennek hiányában a sportszervezet sportszakembere hivatalos kupamérkőzésen nem foglalhat helyet a kispadon!

##### A bajnoki mérkőzéseken elektronikus teljesítménymérő és megfigyelő rendszerek (EPTS) részét képező viselhető technológia alkalmazható, ha a játékos felszereléséhez erősített technológia nem veszélyes és az előírt jelzések láthatók rajta. A mérkőzések során az EPTS-ből a technikai zónába sugárzott információk és adatok mérésére, illetve feldolgozására szolgáló kommunikációs eszközök használata a technikai zónában engedélyezett. Bármilyen más kommunikációs eszköz (ideértve a mobiltelefont, laptopot, tabletet stb.) tárolása, használata nem engedélyezett a technikai zónában. A szabály megszegője ellen fegyelmi eljárást kell kezdeményezni.

##### A kupamérkőzéseken elektronikus jegyzőkönyv használata kötelező! A hazai sportszervezet köteles a játékvezetői öltözőben, vagy annak közelében - a csapatoktól és a nézőktől teljesen elzárt helyen a játékvezetők részére egy

##### számítógépet vagy laptopot működő internet eléréssel (különböző méretű telefonok, tabletek ill. egyéb internet eléréssel rendelkező eszközök nem használhatóak) valamin egy nyomtatót biztosítani a mérkőzések kezdete előtt egy órával, a mérkőzések befejezését követő egy óráig. Amennyiben ez a helység olyan helyen található, ahová a nézőtéren keresztül lehet csak eljutni, abban az esetben a rendezőknek kell biztosítani a játékvezetők fenti helységbe történő be- és visszajutását.

##### A csarnokokban, teremben a reklám elhelyezése a sportszervezet hatáskörébe tartozik azzal a kikötéssel, hogy a bajnokság névadójának nevét, logóját az MLSZ vonatkozó szerződése szerint (valamennyi csapat, valamennyi sportcsarnokban, teremben) köteles megjeleníteni.

##### A mérkőzésen csak azok a futsal játékosok szerepelhetnek, akik a kezdéskor jelen vannak.

##### A kupában a FIFA FUTSAL játékára vonatkozó szabályok érvényesek.

##### A kupa kezdetét követően a versenykiírásban és a Díjfizetési Rendben meghatározott határidők megsértése fegyelmi eljárást von maga után.

##### A kupa lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a futsal sportágra vonatkozó törvényeket, szabályzatokat kell betartani.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Versenyigazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Versenybizottság
3. MLSZ Futsal Bizottság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.